
Μετονομασία της Ανωτάτης Βιομηχανικής Σχολής Θεσσαλονίκης σε 
Πανεπιστήμιο Μακεδονίας Οικονομικών και Κοινωνικών Επιστη¬ 
μών - Μετονομασία ίδρυση τμημάτων και ρύθμιση των θεμάτων που 
ανακύπτουν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 3 και 6 παρ. 6 του Ν. 1268/82 «Για τη 
δομή και τη λειτουργία των Ανωτάτων Εκπαιδευτικών Ιδρυμάτων (Α 
87) όπως το τελευταίο τούτο άρθρο συμπληρώθηκε με το άρθρο 48 
παρ. 1 του Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α 173). 

β) Του άρθρου 70 παρ. 12 του Ν. 1566/1985 «Δομή και λειτουργία 
της πρωτοβάθμιας και δευτεροβάθμιας εκπαίδευσης και άλλες διατά¬ 


ξεις» (Α 167). 

2. Τη γνώμη της Συγκλήτου της Ανωτάτης Βιομηχανικής Σχολής 
Θεσσαλονίκης (συνεδριάσεις: 1η/4.12.1989 και 2η/20.12.1989). 

3. Το έγγραφο του Υπουργείου Εθνικής Παιδείας και θρησκευμά¬ 
των Β1/29/22.1.1990 με το οποίο ζητήθηκε από το Συμβούλιο Ανώ¬ 
τατης Παιδείας να διατυπώσει τη γνώμη του και ότι έχει παρέλθει 
άπρακτη η προθεσμία που ορίζουν οι σχετικές διατάξεις. 

4. Την 166/1990 γνωμοδότηση του Συμβουλίου της Επικράτειας, 
με πρόταση του Υπουργικού Συμβουλίου, αποφασίζουμε: 

Άρθρο 1 
Μετονομασία 

Η Ανωτάτη Βιομηχανική Σχολή Θεσσαλονίκης (ΑΒΣΘ) που προβλέ- 
πεται από το άρθρο 4 του Ν.Δ. 4578/1966 (Α 234) μετονομάζεται σε 
Πανεπιστήμιο «ΜΑΚΕΔΟΝΙΑΣ ΟΙΚΟΝΟΜΙΚΩΝ ΚΑΙ ΚΟΙΝΩΝΙ¬ 
ΚΩΝ ΕΠΙΣΤΗΜΩΝ». 

Άρθρο 2 

Ίδρυση - Μετονομασία Τμημάτων 

1. Ιδρύονται στο Πανεπιστήμιο ΜΑΚΕΔΟΝΙΑΣ ΟΙΚΟΝΟΜΙΚΩΝ 
ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ, τα ακόλουθα Τμήματα: 

α. Τμήμα Διεθνών και Ευρωπαϊκών Οικονομικών Σπουδών 

β. Τμήμα Λογιστικής και Χρηματοοικονομικής 

γ. Τμήμα Εφαρμοσμένης Πληροφορικής. 

2. Το Τμήμα Διοίκησης Επιχειρήσεων που προβλέπεται από το Π.Δ. 
436/1985 (Α 156) μετονομάζεται σε Τμήμα Οργάνωσης και Διοίκη¬ 
σης Επιχειρήσεων. 

3. Η έναρξη λειτουργίας και η εισαγωγή των πρώτων φοιτητών σε 
κάθε νέο τμήμα ορίζεται από τα ακαδημαϊκό έτος για το οποίο καθορίζε¬ 
ται για πρώτη φορά αριθμός εισακτέων. 

4. Κάθε τμήμα χορηγεί αντίστοιχο ενιαίο πτυχίο. 

5. Ο ελάχιστος αριθμός εξαμήνων φοίτησης που απαιτούνται για τη 
λήψη του πτυχίου ορίζεται σε οκτώ (8). 

6. Τα νέα τμήματα διέπονται ως προς την οργάνωση, τη διοίκηση, 
τη λειτουργία, τον κανονισμό σπουδών και το προσωπικό από τις διατά¬ 
ξεις του Ν. 1268/1982 όπως ισχύουν. 

Άρθρο 3 

Αποστολή 

Αποστολή των νέων τμημάτων είναι: 

α) Του Τμήματος Διεθνών και Ευρωπαϊκών Οικονομικών Σπουδών: 

Η προαγωγή και η μετάδοση της γνώσης με την έρευνα και τη διδα¬ 
σκαλία στο χώρο των διεθνών και ευρωπαϊκών οικονομικών σχέσεων 
και την κατάρτιση στελεχών για την κάλυψη εξειδικευμένων αναγκών 
της χώρας στον τομέα των εξωτερικών συναλλαγών και ειδικότερα στις 

σχέσεις της Ελλάδας με τις Ευρωπαϊκές Κοινότητες, 
β) Του Τμήματος Λογιστικής και Χρηματοοικονομικής: 

Η προαγωγή και η μετάδοση γνώσεων με την έρευνα και τη διδα¬ 
σκαλία στο γνωστικό αντικείμενο της Λογιστικής και της Χρηματοοικο¬ 
νομικής και η κατάρτιση στελεχών υψηλού επιπέδου για τις ανάγκες 
των επιχειρήσεων και των οργανισμών του Ιδιωτικού και του Δημόσιου 
Τομέα. 

γ) Του Τμήματος Εφαρμοσμένης Πληροφορικής: 

Η προαγωγή και η μετάδοση της γνώσης με την έρευνα και τη διδα¬ 
σκαλία στο γνωστικό αντικείμενο της Επιστήμης της Πληροφορικής με 
ιδιαίτερη έμφαση στην ανάπτυξη συστημάτων για εφαρμογές σε οικονο¬ 
μικές, διοικητικές και άλλες κοινωνικές επιστήμες και η κατάρτιση στε¬ 
λεχών υψηλού επιπέδου για τις ανάγκες του Δημοσίου και του Ιδιωτι¬ 
κού Τομέα. 

Άρθρο 4 

Συγκρότηση του Πανεπιστημίου «ΜΑΚΕΔΟΝΙΑΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ» 

Το Πανεπιστήμιο «ΜΑΚΕΔΟΝΙΑΣ ΟΙΚΟΝΟΜΙΚΩΝ ΚΑΙ ΚΟΙΝΩ¬ 
ΝΙΚΩΝ ΕΠΙΣΤΗΜΩΝ» συγκροτείται από τα ακόλουθα Τμήματα: 
α) Τμήμα Οικονομικών Επιστημών 
β) Τμήμα Οργάνωσης και Διοίκησης Επιχειρήσεων 
γ) Τμήμα Διεθνών και Ευρωπαϊκών Οικονομικών Σπουδών 
δ) Τμήμα Λογιστικής και Χρηματοοικονομικής 
ε) Τμήμα Εφαρμοσμένης Πληροφορικής. 

Άρθρο 5 
Ίδρυση θέσεων 

1. Ιδρύονται στο Πανεπιστήμιο Μακεδονίας Οικονομικών και Κοι¬ 
νωνικών Επιστημών θέσεις διδακτικού ερευνητικού προσωπικού 
(ΔΕΠ), Ειδικού εκπαιδευτικού προσωπικού (ΕΕΠ) και ειδικού διοικητι¬ 
κού - τεχνικού προσωπικού (ΕΔΤΠ) ως ακολούθως: 

ΘΕΣΕΙΣ 



ΔΕΠ 

ΕΕΠ 


ΕΔΤΠ 




ΑΤ 

ΑΡ 

ΜΕ 

α. Τμήμα Διεθνών & Ευρώ- 

παϊκών Οικονομικών Σπουδών 

20 

- 

2 

1 

7 

β. Τμήμα Λογιστικής 

και Χρηματοοικονομικής 

20 

- 

2 

1 

7 

γ. Τμήμα Εφαρμοσμένης 

Πληροφορικής 

20 

- 

2 

1 

7 

δ. Α.Ε.Ι. 


9 

3 

3 

12 

Σύνολο 

60 

9 

9 

6 

33 


2. Οι θέσεις ΕΔΤΠ διέπονται ως προς τη βαθμολογική τους διάρ¬ 
θρωση και εξέλιξη από το Π.Δ. 484/1984 (Α 173). 

Άρθρο 6 
Ισοτιμία τίτλων 

Τα πτυχία που χορηγούνται από τα νέα τμήματα που ιδρύονται με το 
άρθρο 2 του παρόντος διατάγματος ισχύουν για όλες τις περιπτώσεις 
στις οποίες η κείμενη νομοθεσία απαιτεί πτυχίο Οικονομικών Επιστη¬ 
μών ή Διοίκησης Επιχειρήσεων ΑΕΙ της ημεδαπής ή πτυχίο ΑΣΟΕΕ ή 
Ανωτάτων Βιομηχανικών Σχολών. 

Άρθρο 7 

Αυτοδύναμη λειτουργία 

1. Για την αυτοδύναμη λειτουργία ενός τμήματος απαιτείται ο διορι¬ 
σμός επτά μελών διδακτικού ερευνητικού προσωπικού εκ των οποίων 


τέσσερα τουλάχιστον στη βαθμίδα του καθηγητή ή του αναπληρωτή κα- 
θηγητή και η εισαγωγή φοιτητών. 

2. Εντός μηνός από την ολοκλήρωση των προϋποθέσεων της προη¬ 
γούμενης παραγράφου κινείται από τον Πρύτανη η διαδικασία εκλογής 
Προέδρου Τμήματος και σύγκλιση της Γενικής Συνέλευσης κατά τα 
προβλεπόμενα στο άρθρο 8 του Ν. 1268/1982. 

3. Η πλήρωση θέσεων ΔΕΠ και ΕΔΤΠ που προκηρύσσονται μετά την 
αυτοδυναμία του τμήματος γίνεται σύμφωνα με τις διατάξεις του Ν. 
1268/1982, όπως ισχύουν. 

Άρθρο 8 

Ένταξη υπηρετούντος προσωπικού 

Τα μέλη του διδακτικού ερευνητικού προσωπικού, οι μη διδάκτορες 
επιμελητές, βοηθοί, επιστημονικοί συνεργάτες, τα μέλη του ειδικού διοι¬ 
κητικού - τεχνικού προσωπικού που υπηρετούν κατά τη δημοσίευση του 
παρόντος στα τμήματα Οργάνωσης και Διοίκησης Επιχειρήσεων και 
Οικονομικών Επιστημών, μπορούν να ενταχθούν στα νέα τμήματα. 

Η ένταξη γίνεται μετά από δήλωση των ενδιαφερομένων και από¬ 
φαση της Συγκλήτου σε κενή θέση για τα μέλη ΔΕΠ και ΕΔΤΠ και με 
ταυτόχρονη μεταφορά της θέσης για τα λοιπά μέλη. 

Για την ένταξη εκδίδεται διαπιστωτική πράξη του Πρύτανη η οποία 
δημοσιεύεται στην Εφημερίδα της Κυβερνήσεως. 

Άρθρο 9 

„ Διαδικασία πλήρωσης των πρώτων θέσεων ΔΕΠ 

1. Μέχρι την αυτοδύναμη λειτουργία των τμημάτων, σύμφωνα με το 
άρθρο 7, η προκήρυξη των θέσεων ΔΕΠ γίνεται με απόφαση του Υπουρ¬ 
γού Εθνικής Παιδείας και Θρησκευμάτων, ύστερα από γνώμη της Συ¬ 
γκλήτου. 

2. Η εκλογή των μελών ΔΕΠ κάθε τμήματος μέχρι την αυτοδύναμη 
λειτουργία του γίνεται από ειδικά σώματα εκλεκτόρων που συγκροτού¬ 
νται με πράξη του Πρύτανη, ύστερα από γνώμη της Συγκλήτου. Με την 
ίδια πράξη ορίζεται ο πρόεδρος του εκλεκτορικού σώματος καθώς και ο 
αναπληρωτής του. Σε κάθε τμήμα μπορεί να συγκροτούνται περισσό¬ 
τερα από ένα ειδικά σώματα εκλεκτόρων με αρμοδιότητες διακεκριμέ¬ 
νες είτε κατά γνωστικά αντικείμενα είτε ανάλογα με τη βαθμίδα στην 
οποία ανήκει η προκηρυσσόμενη θέση. Κάθε ειδικό σώμα εκλεκτόρων 
απαρτίζεται από ένδεκα (11) τουλάχιστον μέλη ΔΕΠ του ίδιου γνωστι¬ 
κού αντικειμένου με την υπό πλήρωση θέση που ανήκουν στο ίδιο ή άλλο 
ΑΕΙ της χώρας, βαθμίδας ανώτερης ή ίσης με τη βαθμίδα της θέσης 
που προκηρύσσεται. Αν δεν υπάρχουν ή δεν επαρκούν τέτοια μέλη ΔΕΠ 
επιλέγονται μέλη ΔΕΠ του συγγενέστερου γνωστικού αντικειμένου του 
ίδιου ή άλλου ΑΕΙ. Στο ειδικό σώμα εκλεκτόρων περιλαμβάνονται υπο¬ 
χρεωτικά τα μέλη ΔΕΠ που ανήκουν στο οικείο τμήμα είτε λόγω κατά¬ 
ταξης είτε λόγω εκλογής και διορισμού τους. 

Στις συνεδριάσεις κάθε ειδικού σώματος εκλεκτόρων συμμετέχουν 
χωρίς δικαίωμα ψήφου και δύο (2) εκπρόσωποι των φοιτητών του ιδρύ¬ 
ματος που υποδεικνύονται από το Δ.Σ. του πλέον αντιπροσωπευτικού 
συλλόγου φοιτητών τούτου. 

3. Για κάθε προκηρυσσόμενη θέση συγκροτείται με πράξη του Πρύ¬ 
τανη μετά από απόφαση του ειδικού σώματος εκλεκτόρων τριμελής ει¬ 
σηγητική επιτροπή από μέλη του σώματος εκλεκτόρων του ίδιου γνω¬ 
στικού αντικειμένου από αυτά που έχουν δικαίωμα ψήφου. 

4. Χρέη γραμματέα του ειδικού σώματος των εκλεκτόρων ασκεί μό¬ 
νιμος διοικητικός υπάλληλος ο οποίος ορίζεται μαζί με τον αναπληρωτή 
του από τον Πρύτανη του ιδρύματος. 

5. Στον πρόεδρο, τα μέλη και στον γραμματέα του σώματος των 
εκλεκτόρων καταβάλλεται αποζημίωση ως και έξοδα μετακίνησης που 
καθορίζονται με κοινή απόφαση των Υπουργών Οικονομικών και Εθνι¬ 
κής Παιδείας και Θρησκευμάτων. 

6. Κατά τα λοιπά εφαρμόζονται αναλόγως οι σχετικές διατάξεις του 
Ν. 1268/1982, όπως ισχύουν. 

Άρθρο 10 

Σύσταση γραμματείας νέων τμημάτων - 
Προσωρινή διοίκηση 

1. Σε κάθε ένα από τα νέα τμήματα που ιδρύονται με το διάταγμα 

αυτό συνιστάται γραμματεία. Η γραμματεία παρέχει διοικητική και 
γραμματειακή υποστήριξη στο εκπαιδευτικό.εν γένει έργο του αντίστοι¬ 
χου τμήματος. 

2. Μέχρι την αυτοδύναμη λειτουργία κάθε νέου τμήματος, αυτό διοι- 
κείται από προσωρινή γενική συνέλευση που αποτελείται από μέλη ΔΕΠ 
που ορίζονται με απόφαση της Συγκλήτου. Με την ίδια απόφαση ορίζε¬ 
ται ένα εκ των παραπάνω μελών ως Προεδρεύων του τμήματος. 

Η προσωρινή αυτή γενική συνέλευση έχει όλες τις αρμοδιότητες της 
γενικής συνέλέυσης του τμήματος, εκτός της προκήρυξης - πλήρωσης 
θέσεων και της εκλογής - διορισμού προσωπικού στο τμήμα. 

Για τα θέματα αυτά η προσωρινή γενική συνέλευση εκφράζει γνώμη 
προς τη Σύγκλητο. Τα προγράμματα σπουδών των τμημάτων μέχρι 
την αυτοδύναμη λειτουργία τους καθορίζονται με πράξη του Πρύτανη 
μετά από γνώμη της προσωρινής γενικής συνέλευσης. 

Άρθρο 11 
Τελικές διατάξεις 

1. Όπου από τις διατάξεις του παρόντος απαιτείται γνώμη γενικής 
συνέλευσης, η γενική συνέλευση συγκροτείται από το σύνολο των μελών 
του ΔΕΠ και τους κατά το άρθρο 8 του Ν. 1268/1982 εκπροσώπους. 

2. Η κρίση για εξέλιξη μελών που εντάσσονται στα νέα τμήματα, 
σύμφωνα με το άρθρο 8 του παρόντος διατάγματος συνεχίζεται και ολο¬ 
κληρώνεται στα οικεία τμήματα από τα οποία προέρχονται, με τα ίδια 
σώματα εκλεκτόρων, 

3. Οι μη διδάκτορες επιμελητές βοηθοί και επιστημονικοί συνεργάτες 
που εκπονούν διδακτορική διατριβή και εντάσσονται στα νέα τμήματα, 
συνεχίζουν με τιςίδιες τριμελείς ή πενταμελείς εξεταστικές επιτροπές. 

4. Διαδικαστικές και άλλες λεπτομέρειες που ανακύπτουν από την 
μετονομασία και δεν προβλέπονται από τις διατάξεις του παρόντος ρυθ¬ 
μίζονται με απόφαση της Συγκλήτου σύμφωνα με τις διατάξεις του άρ¬ 
θρου 11 παρ. 1γ του Ν. 1268/1982 όπως συμπληρώθηκε με το άρθρο 
48 παρ. 4 του Ν. 1404/1983. 

5. Για όσα θέματα δεν ρυθμίζονται ειδικά με το διάταγμα αυτό εφαρ¬ 
μόζονται οι διατάξεις του Ν. 1268/1982, όπως ισχύουν. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 4 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΞΕΝΟΦΩΝ ΖΟΛΩΤΑΣ 

ΜΕΛΗ 

ΘΕΟΔΩΡΟΣ ΝΤΕΓΙΑΝΝΗΣ, ΘΕΟΔΩΡΟΣ ΚΑΤΡΙΒΑΝΟΣ, ΓΕΩΡΓΙΟΣ 
ΚΟΝΤΟΓΕΩΡΓΗΣ, ΓΕΩΡΓΙΟΣ ΑΓΑΠΗΤΟΣ, ΙΩΑΝΝΗΣ ΛΙΑΠΗΣ, 
ΙΩΑΝΝΗΣ ΚΟΥΚΙΑΔΗΣ, ΓΕΩΡΓΙΟΣ ΜΕΡΙΚΑΣ, ΚΩΝΣΤΑΝΤΙ¬ 
ΝΟΣ ΣΤΑΜΑΤΗΣ, ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ, ΓΕ¬ 
ΩΡΓΙΟΣ ΜΥΛΩΝΑΣ. ΔΗΜΗΤΡΙΟΣ ΜΑΝΙΚΑΣ, ΙΩΑΝΝΗΣ ΔΕΛΗ- 
ΓΙΑΝΝΗΣ, ΑΝΤΩΝΙΟΣ ΦΟΥΣΣΑΣ, ΚΩΝΣΤΑΝΤΙΝΟΣ ΛΙΑΣΚΑΣ, 
ΠΑΥΛΟΣ ΣΑΚΕΛΛΑΡΙΔΗΣ, ΘΕΟΔΩΡΟΣ ΓΚΑΜΑΛΕΤΣΟΣ, ΓΕ¬ 
ΩΡΓΙΟΣ ΝΟΥΤΣΟΠΟΥΛΟΣ, ΝΙΚΟΛΑΟΣ ΠΑΠΠΑΣ, ΠΡΟΚΟΠΗΣ 
ΠΑΥΛΟΠΟΥΛΟΣ / 

Ίδρυση Τμήματος Πληροφορικής στη Σχολή Θετικών Επιστημών του 
Πανεπιστημίου Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 2, 50 παρ. 6 και 6 παρ. 6 του Ν. 1268/ 
1982 «Για τη δομή και τη λειτουργία των Ανωτάτων Εκπαιδευτικών 
Ιδρυμάτων» (Α 87) όπως το τελευταίο τούτο άρθρο συμπληρώθηκε με 
το άρθρο 48 παρ. 1 του Ν. 1404/1983 «Δομή και λειτουργία των Τε¬ 
χνολογικών Εκπαιδευτικών Ιδρυμάτων» (Α 173). 

β) Του άρθρου 70 παρ. 12 του Ν. 1566/1985 «Δομή και λειτουργία 
της πρωτοβάθμιας και δευτεροβάθμιας εκπαίδευσης και άλλες διατά¬ 
ξεις» (Α 167). 

2. Τη γνώμη της Συγκλήτου του Πανεπιστημίου Ιωαννίνων (συνε¬ 
δρίαση 677/20.4.1989). 

3. Τη γνώμη του Συμβουλίου Ανωτάτης Παιδείας (συνεδρίαση 
14/6, 7, 8.2.1989). 

4. Την 157/1990 γνωμοδότηση του Συμβουλίου της Επικράτειας, 
με πρόταση του Υπουργικού Συμβουλίου, αποφασίζουμε: 

Άρθρο 1 
Ίδρυση 

1. Ιδρύεται στη Σχολή Θετικών Επιστημών του Πανεπιστημίου Ιω- 
αννίνών Τμήμα Πληροφορικής. 

2. Η έναρξη λειτουργίας και η εισαγωγή των πρώτων φοιτητών ορί¬ 
ζεται από το ακαδημαϊκό έτος, για το οποίο καθορίζεται για πρώτη 
φορά αριθμός εισακτέων. 

Το ακαδημαϊκό αυτό έτος καθορίζεται με απόφαση του Υπουργού 
Εθνικής Παιδείας και Θρησκευμάτων μετά από γνώμη της Συγκλήτου 
του Πανεπιστημίου Ιωαννίνων, στην οποία τεκμηριώνεται ότι πληρού- 
νται οι αναγκαίες προϋποθέσεις για την έναρξη της λειτουργίας του τμή¬ 
ματος. 

3. Το Τμήμα διέπεται ως προς την οργάνωση, τη διοίκηση, τη λει¬ 
τουργία, τον κανονισμό σπουδών και το προσωπικό από τις διατάξεις 
του Ν. 1268/1982, όπως ισχύουν. 

Άρθρο 2 

Αποστολή 

Το Τμήμα πληροφορικής έχει ως αποστολή την καλλιέργεια και ανά¬ 
πτυξη της Επιστήμης της πληροφορικής και την Εφαρμογή αυτής και 
την κατάρτιση επιστημόνων για τη συγκέντρωση, ταξινόμηση, επεξερ¬ 
γασία και μετάδοση της πληροφορίας. 

Άρθρο 3 

Τίτλοι - Διάρκεια σπουδών 

1. Το Τμήμα Πληροφορικής χορηγεί αντίστοιχο ενιαίο πτυχίο. 

2. Ο ελάχιστος αριθμός εξαμήνων που απαιτούνται για τη λήψη του 
πτυχίου ορίζονται σε οκτώ (8). 

Άρθρο 4 
Ίδρυση θέσεων 

Ιδρύονται στο Τμήμα Πληροφορικής τριάντα δύο (32) θέσεις διδακτι¬ 
κού ερευνητικού προσωπικού (Δ.Ε.Π.) και δώδεκα (12) θέσεις ειδικού 
διοικητικού - τεχνικού προσωπικού από τις οποίες τέσσερις (4) ΑΤ κα¬ 
τηγορίας, τέσσερις (4) ΑΡ κατηγορίας και τέσσερις (4) ΜΕ κατηγορίας. 

Άρθρο 5 

Αυτοδύναμη λειτουργία 

1. Για την αυτοδύναμη λειτουργία του Τμήματος απαιτείται ο διορι- 

σμός επτά (7) μελών Διδακτικού Ερευνητικού Προσωπικού εκ των 
οποίων τέσσερα (4) τουλάχιστον στις βαθμίδες του καθηγητή ή του ανα¬ 
πληρωτή καθηγητή και η εισαγωγή φοιτητών. 

2. Μέσα σε ένα μήνα από την ολοκλήρωση των προϋποθέσεων ,ιης 
προηγούμενης παραγράφου κινείται από τον Κοσμήτορα της Σχολής 
Θετικών Επιστημών του Πανεπιστημίου Ιωαννίνων η διαδικασία εκλο¬ 
γής Προέδρου τμήματος και σύγκληση της Γενικής Συνέλευσης κατά τα 
οριζόμενα στο άρθρο 8 του Ν. 1268/1982. 

3. Η πλήρωση θέσεων ΔΕΠ, και ΕΔΤΠ που προκηρύσσονται μετά 
την αυτοδυναμία του τμήματος, γίνεται σύμφωνα με τις διατάξεις του 
Ν. 1268/1982. 

4. Η σύσταση των τομέων του τμήματος γίνεται με τη διαδικασία 
που ορίζουν οι διατάξεις του άρθρου 6 παρ. 4 εδάφ. (ε) του Ν. 1268/ 
1982, όπως το δεύτερο εδάφιο αυτό προστέθηκε με το άρθρο 48 παρ. 1 
(στ') του Ν. 1404/1983. 

, Άρθρο 6 

Διαδικασία πλήρωσης των πρώτων θέσεων Δ.Ε.Π. 

1. Μέχρι την αυτοδύναμη λειτουργία του Τμήματος, σύμφωνα με το 
προηγούμενο άρθρο η προκήρυξη των θέσεων ΔΕΠ γίνεται με απόφαση 
του Υπουργού Εθνικής Παιδείας και Θρησκευμάτων, ύστερα από 
γνώμη της Γενικής Συνέλευσης της Σχολής Θετικών Επιστημών του 
Πανεπιστημίου Ιωαννίνων. 

2. Η εκλογή των μελών ΔΕΠ του τμήματος μέχρι την αυτοδύναμη 
λειτουργία του γίνεται από ειδικά σώματα εκλεκτόρων που συγκροτού¬ 
νται με πράξη του Πρύτανη, ύστερα από αιτιολογημένη γνώμη της Γε¬ 
νικής Συνέλευσης της σχολής Θετικών Επιστημών. Με την ίδια πράξη 
ορίζεται ο πρόεδρος του εκλεκτορικού σώματος, καθώς και ο αναπλη¬ 
ρωτής του. Κάθε ειδικό σώμα εκλεκτόρων απαρτίζεται από ένδεκα (11) 
μέλη ΔΕΠ του ίδιου γνωστικού αντικειμένου με την υπό πλήρωση θέση 
που ανήκουν στο ίδιο ή άλλο Α.Ε.Ι. της χώρας, βαθμίδας ανώτερης ή 
ίσης με τη βαθμίδα της θέσης που προκηρύσσεται. Αν δεν υπάρχουν τέ¬ 
τοια μέλη ΔΕΠ ή δεν επαρκεί ο αριθμός τους, επιλέγονται μέλη ΔΕΠ 
τού συγγενέστερου γνωστικού αντικειμένου του ίδιου ή άλλου ΑΕΙ. 

3. Κατά τη συγκρότηση του ειδικού σώματος εκλεκτόρων, σύμφωνα 
με την παράγραφο 2 του παρόντος άρθρου, επιλέγονται κατά προτεραιό¬ 
τητα μέλη ΔΕΠ του ίδιου ΑΕΙ. Περιλαμβάνονται δε σ’ αυτό το σώμα 
υποχρεωτικά τα μέλη ΔΕΠ του τμήματος που έχουν εκλεγεί και διορι- 
σθεί. Σε κάθε σώμα εκλεκτόρων ορίζονται και τρία (3) αναπληρωματικά 
μέλη. 

4. Στις συνεδριάσεις κάθε ειδικού σώματος εκλεκτόρων συμμετέχουν 
χωρίς δικαίωμα ψήφου και δύο (2) εκπρόσωποι των φοιτητών της Σχο¬ 
λής Θετικών Επιστημών του Πανεπιστημίου Ιωαννίνων που υποδεικνύ¬ 
ονται από το Δ.Σ. του πλέον αντιπροσωπευτικού συλλόγου φοιτητών αυ¬ 
τής. 

Η τριμελής εισηγητική επιτροπή συγκροτείται από τα μέλη του εκλε- 
κτορικού σώματος που έχουν δικαίωμα ψήφου με πράξη του Κοσμή¬ 
τορα, ύστερα από γνώμη του ειδικού σώματος εκλεκτόρων. 

5. Χρέη γραμματέα του ειδικού σώματος των εκλεκτόρων ασκεί μό¬ 
νιμος διοικητικός υπάλληλος, ο οποίος ορίζεται μαζί με τον αναπλη¬ 
ρωτή του από τον πρύτανη. 

6. Στον πρόεδρο, στα μέλη και στο γραμματέα του σώματος των 
εκλεκτόρων καταβάλλεται αποζημίωση ως και έξοδα μετακίνησης που 
καθορίζονται με κοινή απόφαση των Υπουργών Οικονομικών και Εθνι¬ 
κής Παιδείας και Θρησκευμάτων. 

7. Κατά τα λοιπά εφαμόζονται αναλόγως οι σχετικές διατάξεις του 
Ν. 1268/1982 όπως ισχύουν. 

Άρθρο 7 

Σύσταση γραμματείας - Προσωρινή διοίκηση- 
Προγράμματα Σπουδών 

1. Στο Τμήμα Πληροφορικής συνιστάται Γραμματεία. Η Γραμμα¬ 
τεία παρέχει διοικητική και γραμματειακή υποστήριξη για κάθε θέμα 
που ανήκει στο τμήμα. Η Γραμματεία οργανώνεται σε επίπεδο Τμήμα¬ 
τος κατά την έννοια του άρθρου 9 παρ. 4 του Ν. 1586/1985 (Α' 37). 


2. Μέχρι την αυτοδύναμη λειτουργία του τμήματος, η Γ ενική Συνέ¬ 
λευση της Σχολής Θετικών Επιστημών του Πανεπιστημίου Ιωαννίνων 
δύναται με απόφασή της να συγκροτεί προσωρινή γενική συνέλευση. Με 
την ίδια απόφαση ορίζεται ένας εκ των μελών της, ως προεδρεύουν του 
τμήματος. Η προσωρινή αυτή γενική συνέλευση έχει όλες τις αρμοδιό¬ 
τητες της γενικής συνέλευσης τμήματος, εκτός της προκήρυξης θέσεων 
ΔΕΠ, ΕΕΠ και ΕΔΤΠ, καθώς και της εκλογής των μελών των κατηγο¬ 
ριών αυτών. 

3. Το πρόγραμμα σπουδών του τμήματος αυτού μέχρι την αυτοδύ¬ 
ναμη λειτουργία του καθορίζεται με πράξη του Πρύτανη μετά από 
γνώμη της προσωρινής γενικής συνέλευσης. 

Στον Υπουργό Εθνικής Παιδείας και θρησκευμάτων αναθέτουμε την 
δημοσίευση και εκτέλεση του παρόντος διατάγματος. 

Αθήνα, 4 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΞΕΝΟΦΟΝ ΖΟΛΩΤΑΣ 

ΤΑ ΜΕΛΗ 

ΘΕΟΔΩΡΟΣ ΝΤΕΓΙΑΝΝΗΣ, ΘΕΟΔΩΡΟΣ ΚΑΤΡΙΒΑΝΟΣ, ΓΕΩΡΓΙΟΣ 
ΚΟΝΤΟΓΕΩΡΓΗΣ, ΓΕΩΡΓΙΟΣ ΑΓΑΠΗΤΟΣ. ΙΩΑΝΝΗΣ ΛΙΑΠΗΣ. 
ΙΩΑΝΝΗΣ ΚΟΥΚΙΑΔΗΣ, ΓΕΩΡΓΙΟΣ ΜΕΡΙΚΑΣ, ΚΩΝΣΤΑΝΤΙ¬ 
ΝΟΣ ΣΤΑΜΑΤΗΣ, ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ. ΓΕ¬ 
ΩΡΓΙΟΣ ΜΥΛΩΝΑΣ, ΓΕΩΡΓΙΟΣ ΚΟΝΤΟΓΕΩΡΓΗΣ, ΔΗΜΗΤΡΙΟΣ 
ΜΑΝΙΚΑΣ, ΙΩΑΝΝΗΣ ΔΕΛΗΓΙΑΝΝΗΣ, ΑΝΤΩΝΙΟΣ ΦΟΥΣΣΑΣ, 
ΚΩΝΣΤΑΝΤΙΝΟΣ ΛΙΑΣΚΑΣ, ΠΑΥΛΟΣ ΣΑΚΕΛΛΑΡΙΔΗΣ, ΘΕΟ¬ 
ΔΩΡΟΣ ΓΚΑΜΑΛΕΤΣΟΣ, ΓΕΩΡΓΙΟΣ ΝΟΥΤΣΟΠΟΥΛΟΣ, ΝΙΚΟ¬ 
ΛΑΟΣ ΠΑΠΠΑΣ, ΠΡΟΚΟΠΗΣ ΠΑΥΛΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 149 
Ίδρυση Τμήματος Ιστορίας και Εθνολογίας στο Δημοκρίτειο Πανεπι¬ 
στήμιο Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 24 παρ. 2, 50 παρ. 6 και 6 παρ. 6 του Ν. 1268/ 
1982 «για τη δομή και λειτουργία των Ανωτάτων Εκπαιδευτικών 
Ιδρυμάτων» (Α 87) όπως το τελευταίο άρθρο συμπληρώθηκε με το άρ¬ 
θρο 48 παρ. 1 του Ν. 1404/1983 «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» (Α 173). 

β. Του άρθρου 70 παρ. 12 του Ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις» (Α 167). 

2. Τη γνώμη της Συγκλήτου του Δημοκρίτειου Πανεπιστημίου Θρά¬ 
κης (Συνεδριάσεις 396/19.1.1989 και 4/405/6.9.1989). 

3. Τη γνώμη του Συμβουλίου Ανώτατης Παιδείας (συνεδρίαση 
14η/6, 7 και 8.2.1989). 

4. Την 156/1990 γνωμοδότηση του Συμβουλίου της Επικράτειας, 
με πρόταση του Υπουργικού Συμβουλίου, αποφασίζουμε: 

Άρθρο 1 
Ίδρυση 

1. Ιδρύεται στο Δημοκρίτειο Πανεπιστήμιο Θράκης Τμήμα Ιστορίας 
και Εθνολογίας με έδρα την πόλη της Κομοτηνής. 

2. Η έναρξη της λειτουργίας και η εισαγωγή των πρώτων φοιτητών 
στο Τμήμα αυτό ορίζεται από το ακαδημαϊκό έτος για το οποίο καθορί¬ 
ζεται για πρώτη φορά αριθμός εισακτέων. 

3. Το τμήμα διέπεται ως προς την οργάνωση, τη διοίκηση, τη λει¬ 
τουργία, τον κανονισμό σπουδών και το προσωπικό από τις διατάξεις 
του παρόντος διατάγματος και του Ν. 1268/1982 όπως αυτές ισχύουν 
κάθε φορά. 

Άρθρο 2 

Αποστολή 

Το Τμήμα έχει ως αποστολή: 

α. Να ερευνά την ιστορική πορεία των λαών της ανθρωπότητας από 
την καταγωγή τους ως σήμερα, καθώς και τους παράγοντες που την 
επηρεάζουν. 

β. Να μελετά τους χαρακτηριστικούς τρόπους συγκρότησης σε ομά¬ 
δες του ανθρώπινου είδους, ιδιαίτερα δε των λαών χωρίς γραφή. 

γ. Να μελετά τη συμπεριφορά και τις εκδηλώσεις του πνευματικού, 
κοινωνικού και ηθικού βίου των λαών καθώς και το λαϊκό πολιτισμό. 

δ. Να παρέχει στους πτυχιούχους του την απαραίτητη θεωρητική και 
πρακτική κατάρτιση για την επιστημονική και επαγγελματική τους 
σταδιοδρομία και εξέλιξη. 

Άρθρο 3 

Τίτλοι - Διάρκεια σπουδών 

1. Το Τμήμα χορηγεί αντίστοιχο ενιαίο πτυχίο με επί μέρους ειδικεύ¬ 
σεις: α) στην Ιστορία και β) στην Εθνολογία. 

2. Ο ελάχιστος αριθμός εξαμήνων φοίτησης που απαιτούνται για τη 
λήψη του πτυχίου ορίζεται σε οκτώ (8). 

3. Οι πτυχιούχοι του Τμήματος Ιστορίας και Εθνολογίας μπορούν να 
απασχολούνται: 

α. Στη δευτεροβάθμια εκπαίδευση για τη διδασκαλία κυρίως των 
ιστορικών μαθημάτων. 

β. Σε υπηρεσίες τόσο του δημόσιου όσο και του ιδιωτικού τομέα που 
στις αρμοδιότητές τους εμπίπτουν τα αντικείμενα που καλλιεργεί το 
τμήμα και τα οποία αναφέρονται στο άρθρο 2. 

γ. Σε προγράμματα ανασκαφών τόσο στην Ελλάδα όσο και στο Εξω¬ 
τερικό για την προώθηση της Ιστορικής και Εθνολογικής έρευνας. 

Άρθρο 4 

Πρακτική άσκηση των φοιτητών 

Για την πρακτική άσκηση των φοιτητών του τμήματος χρησιμο¬ 
ποιούνται Κρατικά ή ιδιωτικά αρχεία, βιβλιοθήκες, Μουσεία και διάφο¬ 
ροι Αρχαιολογικοί χώροι, οι οποίοι ορίζονται με αποφάσεις του Υπουρ¬ 
γού Εθνικής Παιδείας και Θρησκευμάτων και του καθ’ ύλην συναρμό- 
διου Υπουργού μετά από γνώμη της Γ ενικής Συνέλευσης του Τμήματος 
και οι οποίοι μπορεί να εναλάσσονται κάθε ακαδημαϊκό έτος. 

Άρθρο 5 
Ίδρυση θέσεων 

1. Στο Τμήμα ιδρύονται οι ακόλουθες θέσεις Διδακτικού Ερευνητικού 
Προσωπικού (ΔΕΠ), Ειδικού Εκπαιδευτικού Προσωπικού (ΕΕΠ) και 
Ειδικού Διοικητικού - Τεχνικού Προσωπικού (ΕΔΤΠ): 

α. Είκοσι μία (21) θέσεις Διδακτικού Ερευνητικού Προσωπικού. 

β. Δεκαπέντε (15) θέσεις Ειδικού Εκπαιδευτικού Προσωπικού για τη 
διδασκαλία Ξένων Γλωσσών και την Τεχνική της διδασκαλίας μαθημά¬ 
των του προγράμματος σπουδών όπως παπυρολογία, αρχειονομία, κω- 
δικολογία, παλαιογραφία, συντήρηση λαογραφικού υλικού, Ανθρωπο¬ 
λογία, Μουσική και Φωτογραφία. 

γ. Τριάντα (30) θέσεις Ειδικού Διοικητικού - Τεχνικού προσωπικού 
από τις οποίες δεκαπέντε (15) θέσεις ΑΤ Κατηγορίας, δέκα (10) θέσεις 
ΑΡ κατηγορίας και πέντε (5) θέσεις ΔΕ Κατηγορίας. 

2. Οι θέσεις ΕΔΤΠ διέπονται ως προς την βαθμολογική τους εξέλιξη 
από τις διατάξεις του Π.Δ. 484/1984 (Α 173). 

Άρθρο 6 

Αυτοδύναμη λειτουργία 

1. Για την αυτοδύναμη λειτουργία του τμήματος απαιτείται ο διορι¬ 
σμός επτά (7) μελών διδακτικού ερευνητικού προσωπικού εκ των 
οποίων τέσσερα (4) τουλάχιστον στις βαθμίδες του Καθηγητή ή του 
Αναπληρωτή Καθηγητή και η εισαγωγή φοιτητών. 


2. Μέσα σε ένα μήνα από την ολοκλήρωση των προϋποθέσεων της 
προηγούμενης παραγράφου κινείται από τον Πρύτανη του Δημοκρίτειου 
Πανεπιστημίου Θράκης η διαδικασία εκλογής προέδρου του τμήματος 
και σύγκληση της Γ ενικής Συνέλευσης κατά τα οριζόμενα στο άρθρο 8 
του Ν. 1268/1982. 

3. Η πλήρωση θέσεων ΔΕΠ, ΕΕΠ και ΕΔΤΠ που προκηρύσσονται 
μετά την αυτοδυναμία του τμήματος, γίνεται σύμφωνα με τις διατάξεις 
του Ν. 1268/1982. 

4. Η σύσταση των τομέων του τμήματος γίνεται· με τη διαδικασία 
που ορίζουν οι διατάξεις του άρθρου 6 παρ. 4 εδαφ. (ε) του Ν. 1268/ 
1982, όπως το εδάφιο αυτό προστέθηκε με το άρθρο 48 παρ. 1 (στ) του 
Ν. 1404/1983. 

Άρθρο 7 

Διαδικασία πλήρωσης των πρώτων θέσεων 

1. Μέχρι την αυτοδύναμη λειτουργία του τμήματος, σύμφωνα με το 
προηγούμενο άρθρο η προκήρυξη των θέσεων Διδακτικού Ερευνητικού 
Προσωπικού γίνεται με απόφαση του Υπουργού Εθνικής Παιδείας και 
θρησκευμάτων, ύστερα από γνώμη της Συγκλήτου του Δημοκρίτειου 
Πανεπιστημίου Θράκης. 

2. Η εκλογή των μελών του Διδακτικού Ερευνητικού Προσωπικού 
(ΔΕΠ) του τμήματος, μέχρι την αυτοδύναμη λειτουργία του, γίνεται 
από ειδικά σώματα εκλεκτόρων που συγκροτούνται με πράξη του Πρύ¬ 
τανη, ύστερα από αιτιολογημένη γνώμη της Συγκλήτου. Με την ίδια 
πράξη ορίζεται ο πρόεδρος του εκλεκτορικού σώματος, καθώς και ο 
αναπληρωτής του. 

Κάθε ειδικό σώμα εκλεκτόρων απαρτίζεται από ένδεκα (11) μέλη 
του Διδακτικού Ερευνητικού Προσωπικού (ΔΕΠ) του ίδιου γνωστικού 
αντικειμένου με την υπό πλήρωση θέση, που ανήκουν στο ίδιο ή· άλλο 
Α.Ε.Ι. της χώρας, βαθμίδας ανώτερης ή ίσης με την βαθμίδα της θέσης 
που προκηρύσσεται. Αν δεν υπάρχουν τέτοια μέλη Διδακτικού Ερευνητι¬ 
κού Προσωπικού (ΔΕΠ) ή δεν επαρκεί ο αριθμός τους, επιλέγονται μέλη 
του Διδακτικού Ερευνητικού Προσωπικού (ΔΕΠ) του συγγενέστερου 
γνωστικού αντικειμένου του ίδιου ή άλλου ΑΕΙ. 

3. Κατά τη συγκρότηση των ειδικών σωμάτων εκλεκτόρων, σύμ¬ 
φωνα με την προηγούμενη παράγραφο, επιλέγονται κατά προτεραιό¬ 
τητα μέλη ΔΕΠ του ίδιου ΑΕΙ στα οποία περιλαμβάνονται υποχρεωτικά 
τα μέλη ΔΕΠ του τμήματος τα οποία έχουν εκλεγεί και διορισθεί. 

Σε κάθε σώμα εκλεκτόρων ορίζονται και τρία (3) αναπληρωματικά 
μέλη. Στις συνεδριάσεις κάθε ειδικού σώματος εκλεκτόρων συμμετέ¬ 
χουν χωρίς δικαίωμα ψήφου και δύο (2) εκπρόσωποι των φοιτητών του 
Δημοκρίτειου Πανεπιστημίου Θράκης, που υποδεικνύονται από το Διοι¬ 
κητικό Συμβούλιο του πλέον αντιπροσωπευτικού συλλόγου φοιτητών 
τούτου. < 

Η τριμελής εισηγητική επιτροπή συγκροτείται από τα μέλη του εκλε- 
κτορικού σώματος που έχουν δικαίωμα ψήφου με πράξη του Πρύτανη, 
ύστερα από γνώμη του ειδικού σώματος εκλεκτόρων. 

4. Χρέη γραμματέα του ειδικού σώματος των εκλεκτόρων ασκεί μό¬ 
νιμος διοικητικός υπάλληλος, ο οποίος ορίζεται μαζί με τον αναπλη¬ 
ρωτή του από τον πρύτανη. 

5. Στον πρόεδρο, στα μέλη και στον γραμματέα του σώματος των 
εκλεκτόρων καταβάλλεται αποζημίωση ως και έξοδα μετακίνησης που 
καθορίζονται με κοινή απόφαση των Υπουργών Οικονομικών και Εθνι¬ 
κής Παιδείας και Θρησκευμάτων. 

6. Κατά τα λοιπά εφαρμόζονται αναλόγως οι σχετικές διατάξεις του 
Ν. 1268/1982 όπως ισχύουν. 

Άρθρο 8 

Σύσταση γραμματείας - Προσωρινή διοίκηση - Προγράμματα υπο¬ 
στήριξη για όλα τα θέματα, που εμπίπτουν στις αρμοδιότητες του.Τμή- 
ματος. Η Γραμματεία οργανώνεται σε επίπεδο τμήματος κατά την έν¬ 
νοια των διατάξεων του άρθρου 9 του Ν. 1586/1985. 

2. Μέχρι την αυτοδύναμη λειτουργία του τμήματος, συγκροτείται με 
απόφαση της Συγκλήτου του Δημοκρίτειου Πανεπιστημίου Θράκης 
προσωρινή Γ ενική Συνέλευση από μέλη του διδακτικού προσωπικού του 
ιδρύματος ένα από τα οποία ορίζεται ως προεδρεύων. Η προσωρινή 

αυτή Γενική Συνέλευση έχει όλες τις αρμοδιότητες της κανονικής εκτός 
της προκήρυξης θέσεων ΔΕΠ, ΕΕΠ και ΕΔΤΠ καθώς και της εκλογής 
των μελών τών κατηγοριών αυτών. Για τα θέματα αυτά η προσωρινή 
γενική συνέλευση εκφράζει γνώμη στη Σύγκλητο. 

3. Το πρόγραμμα σπουδών του τμήματος μέχρι την αυτοδύναμη λει¬ 
τουργία του καθορίζεται με πράξη του Πρύτανη μετά από γνώμη της 
προσωρινής Γενικής Συνέλευσης. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΞΕΝΟΦΟΝ ΖΟΛΩΤΑΣ 

ΤΑ ΜΕΛΗ 

ΘΕΟΔΩΡΟΣ ΝΓΕΓΙΑΝΝΗΣ. ΘΕΟΔΩΡΟΣ ΚΑΤΡΙΒΑΝΟΣ. ΓΕΩΡΓΙΟΣ 
ΚΟΝΤΟΓΕΩΡΓΗΣ, ΓΕΩΡΓΙΟΣ ΑΓΑΠΗΤΟΣ. ΙΩΑΝΝΗΣ ΛΙΑΠΗΣ, 
ΙΩΑΝΝΗΣ ΚΟΥΚΙΑΔΗΣ. ΓΕΩΡΓΙΟΣ ΜΕΡΙΚΑΣ, ΚΩΝΣΤΑΝΤΙ¬ 
ΝΟΣ ΣΤΑΜΑΤΗΣ, ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ, ΓΕ¬ 
ΩΡΓΙΟΣ ΜΥΛΩΝΑΣ. ΓΕΩΡΓΙΟΣ ΚΟΝΤΟΓΕΩΡΓΗΣ. ΔΗΜΗΤΡΙΟΣ 
ΜΑΝΙΚΑΣ. ΙΩΑΝΝΗΣ ΔΕΛΗΓΙΑΝΝΗΣ, ΑΝΤΩΝΙΟΣ ΦΟΥΣΣΑΣ, 
ΚΩΝΣΤΑΝΤΙΝΟΣ ΛΙΑΣΚΑΣ, ΠΑΥΛΟΣ ΣΑΚΕΛΛΑΡΙΔΗΣ, ΘΕΟ¬ 
ΔΩΡΟΣ ΓΚΑΜΑΛΕΤΣΟΣ, ΓΕΩΡΓΙΟΣ ΝΟΥΤΣΟΠΟΥΛΟΣ, ΝΙΚΟ¬ 
ΛΑΟΣ ΠΑΠΠΑΣ, ΠΡΟΚΟΠΗΣ ΠΑΥΛΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 150 
Καθιέρωση της επετείου της Ναυμαχίας Αγκάλης ως Δημόσιας Εορ¬ 
τής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 και 2 του Α.Ν. 198/1967 «Περί τρό¬ 
που καθιερώσεως και τελέσεως δημοσίων εορτών και τελετών κ.λπ. 
(Α215). 

2. Τις διατάξεις του άρθρου μόνου του 555/1977 Π.Δ/τος «Περί 
βελτιώσεως διαδικασιών τινών κατά την έκδοση διοικητικών πράξεων 
επί αντικειμένων αρμοδιότητας Υπουργείων Εξωτερικών, Εθνικής 
’Αμυνας, Εσωτερικών και Εθνικής Παιδείας και Θρησκευμάτων» 
(Α184). 

3. Την 84/1990 γνωμοδότηση του Συμβουλίου της Επικράτειας με 
πρόταση του Υπουργού Εσωτερικών, αποφασίζουμε: 

Άρθρο μόνο 

1. Καθιερώνεται η τελευταία Κυριακή του Σεπτεμβρίου ως Ημέρα 
Δημόσιας Εορτής, για τον εορτασμό της ιστορικής επετείου της Ναυμα¬ 
χίας της Αγκάλης στην Κοινότητα Ιτέας. 

2. Η οργάνωση και τέλεση των εορταστικών εκδηλώσεων ανήκει 
στην αρμοδιότητα του Νομάρχη Φωκίδας. 

3. Στον Υπουργό Εσωτερικών αναθέτουμε την δημοσίευση και εκτέ¬ 
λεση του παρόντος προεδρικού διατάγματος. 

Αθήνα 4 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΘΕΟΔΩΡΟΣ ΚΑΤΡΙΒΑΝΟΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ: 151 
Τροποποίηση διατάξεων του άρθρου 73 παρ. 1 του από 30.11.1939 
Βασ. Διατάγματος «Περί τρόπου εκποιήσεως κινητών και ακινήτων 
και εκμισθώσεως ακινήτων καταλειπομένων κατά κληρονομιάν, 
κληροδοσίαν ή δωρεάν εις το Κράτος και υπέρ κοινωφελών σκοπών, 
ως και των ανηκόντων εις κοινωφελή ιδρύματα και περιουσίας 
(ΦΕΚ 523/4.12.1939 τ. Α’) όπως τούτο τροποποιήθηκε με το άρ¬ 
θρο 2 του Π.Δ/τος 755/76 (ΦΕΚ 273/15.10.76 τ. Α') και άρθρο 
μόνο του Π.Δ/τος 346/87 (ΦΕΚ 157/28.8.87 τ.Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 14, 19, 20, 38 παρ. 1,70 παρ. 1, 
71.72 παρ. 1, 100 παρ. 2 και 155 παρ. 1 του ΑΝ 2039 (ΦΕΚ 455/ 
24.10.39 τ. Α'). 

2. Την από 26.9.1989 σύμφωνη γνωμοδότηση του Συμβουλίου 
Εθνικών Κληροδοτημάτων. 

3. Την 146/1990 γνωμοδότηση του Συμβουλίου της Επικράτειας, 
με πρόταση του Υπουργού των Οικονομικών, αποφασίζουμε: 

Άρθρο μόνο 

Τα οριζόμενα στην παράγραφο 1 του άρθρου 73 του από 
30.11.1939 Βασ. Διατάγματος (ΦΕΚ 523/4.12.1939 τ. Α’) όρια 
αποζημίωσης των δημοσίων υπαλλήλων, όπως αυτά αναπροσαρμόστη¬ 
καν με τα 755/6.10.1976 και 346/21.8.1987 Πρ. Διατάγματα 
(ΦΕΚ 273/15.10.76 και 157/28.8.87 τ. Α') αναπροσαρμόζονται ως 
εξής: 

Για τους υπαλλήλους που υπηρετούν στην Ελλάδα μέχρι οκτώ χιλιά¬ 
δες (8.000) δραχμές και για τους υπαλλήλους που υπηρετούν στο εξω¬ 
τερικό μέχρι δώδεκα (12.000) χιλιάδες δραχμές, κατά την κρίση του 
Υπουργού των Οικονομικών. 

Στον Υπουργό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 4 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Γ. ΑΓΑΠΗΤΟΣ 

-♦- 

(6) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 152 
Έγκριση σύναψης δανείου του Ταμείου Εθνικής Άμυνας από το Ταχυ¬ 
δρομικό Ταμιευτήριο και καθορισμός των όρων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις του άρθρου 9 του Ν. 4407/1929 
«Περί Συστάσεως του Ταμείου Εθνικής Άμυνας», με πρόταση του 
Υπουργικού Συμβουλίου, αποφασίζουμε: 

Άρθρο 1 

Εγκρίνεται η σύναψη δανείου ποσού πέντε δισεκατομμυρίων (5.000 
εκατομμυρίων) δραχμών του Ταμείου Εθνικής Άμυνας από το Ταχυ¬ 
δρομικό Ταμιευτήριο για την κατασκευή Στρατιωτικών Οικημάτων 
Αξιωματικών - Υπαξιωματικών (ΣΟΑ - ΣΟΜΥ/ατα νησιά του Αιγαίου 
και περιοχή Έβρου. 

Άρθρο 2 

Το δάνειο θα συνομολογηθεί με τους παρακάτω βασικούς όρους: 
α. Επιτόκιο είκοσι δύο στα εκατό (22%) με ρήτρα αναπροσαρμογής 
του σε περίπτωση αύξησης των επιτοκίων χρηματοδοτήσεως από την 
Τράπεζα της Ελλάδος. 

β. Διάρκεια εξόφλησης δέκα (10) χρόνια σε εξάμηνες τοκοχρεωλυτι- 

<ές δόσεις. 

γ. Συνομολόγηση τριών (3) επί μέρους συμβάσεων για χάθε εκτα- 
χίευση χωριστά, όπως παρακάτω; 

(1) Για το έτος 1990, ποσού 1.500.000.000 δρχ. 

(2) Για το έτος 1991, ποσού 1.500.000.000 δρχ. 

(3) Για τος έτος 1992, ποσού 2.000.000.000 δρχ. 

δ. Το δάνειο θα εξυπηρετείται με την κατ’ έτος επιχορήγηση του 
ΈΘΑ από τον τακτικό προϋπολογισμό του ΓΕΣ και με την εκχώρηση 
ιπαρκών πόρων του ΤΕΘΑ. 

ε. Για την ασφάλεια του δανείου, θα παρασχεθεί η εγγύηση του Ελλη¬ 
νικού Δημοσίου. 


Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΞΕΝΟΦΩΝ ΖΟΛΩΤΑΣ 

ΤΑ ΜΕΛΗ ο 

ΘΕΟΔΩΡΟΣ ΝΤΕΓΙΑΝΝΗΣ, ΘΕΟΔΩΡΟΣ ΚΑΤΡΙΒΑΝΟΣ, ΓΕΩΡΓΙΟΣ 
ΚΟΝΤΟΓΕΩΡΓΗΣ, ΓΕΩΡΓΙΟΣ ΑΓΑΠΗΤΟΣ, ΙΩΑΝΝΗΣ ΛΙΑΠΗΣ, 
ΙΩΑΝΝΗΣ ΚΟΥΚΙΑΔΗΣ, ΓΕΩΡΓΙΟΣ ΜΕΡΙΚΑΣ, ΚΩΝΣΤΑΝΤΙ¬ 
ΝΟΣ ΣΤΑΜΑΤΗΣ. ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ, ΓΕ¬ 
ΩΡΓΙΟΣ ΜΥΛΩΝΑΣ, ΔΗ ΜΗΤΡΙΟΣ ΜΑΝΙΚΑΣ, ΙΩΑΝΝΗΣ ΔΕΛΗ- 
ΓΙΑΝΝΗΣ, ΑΝΤΩΝΙΟΣ ΦΟΥΣΣΑΣ, ΚΩΝΣΤΑΝΤΙΝΟΣ ΛΙΑΣΚΑΣ, 
ΠΑΥΛΟΣ ΣΑΚΕΛΛΑΡΙΔΗΣ, ΘΕΟΔΩΡΟΣ ΓΚΑΜΑΛΕΤΣΟΣ, ΓΕ¬ 
ΩΡΓΙΟΣ ΝΟΥΤΣΟΠΟΥΛΟΣ, ΝΙΚΟΛΑΟΣ ΠΑΠΠΑΣ. ΠΡΟΚΟΠΗΣ 
ΠΑΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση Καποδιστρϊου 34 Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 104 32 

ΤΕΙΕΧ 22.3211 ΥΡΕΤ ΟΡ λειτουργούν καθημερινά από 8 . 00 ’ έως 13 . 30 ’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.32<| 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας σποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 
β) » » » Β' 


Δρχ. 


γ) » » » Γ' » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη » 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΙ 
















